`У складу са чл. 63. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. Закон, 9/2020 , 52/2021 , 62/2023 и 91/25), чл. 91-94. Правилника о садржини, начину и поступку израде докумената просторног и урбанистичког планирања ("Сл. гласник РС", бр. 32/2019, 47/25 и 40/26) Одељењe за урбанизам Градске управе града Шапца оглашава:
          ЈАВНУ ПРЕЗЕНТАЦИЈУ           
1.Урбанистичког пројекта за реконструкцију, доградњу и промену намене пословних објеката у стамбено-пословни и стамбени објекат П+1+Пс, у оквиру комплекса на  к.п.бр.5245/2, 5245/4 и 5245/6 KO Шабац -инвеститор Раденко Ђукановић, Недељка Гвозденовића 14, Београд. Стручни обрађивач Урбанистичког  пројекта  је Друштво за пројектовање и урбанизам “АРХЕРА” д.о.о.- Шабац. 
2.Урбанистичког пројекта за изградњу секундарне водоводне мреже у улици Милутина Миланковића у Малој Врањској - инвеститор Град Шабац.
Стручни обрађивач Урбанистичког  пројекта  је ЈП Инфраструктура Шабац, Шабац  Служба за просторно и урбанистичко планирање.
3. Урбанистичког пројекта за изградњу пословних објеката и уређење простора на к.п.бр. 519/1 КО Јеленча-инвеститор “ВУМ”д.о.о. Шабац. Стручни обрађивач Урбанистичког  пројекта  је ЈП Инфраструктура Шабац, Шабац  Служба за просторно и урбанистичко планирање.
Јавна презентација  урбанистичких пројеката у трајању од седам дана ће се обавити од 10.07.2026.год. до 20.07.2026.год.,закључно, у просторијама Одељења за урбанизам, Ул. Карађорђева бр. 27, први спрат. Службенa лицa Одељења за урбанизам, даваће обавештења о јавној презентацији заинтересованим лицима, сваког радног дана у времену од 10:30 до 12:30 часова.

Урбанистички пројекти ће бити изложени у току трајања јавне презентације и у дигиталном облику на интернет страни www.sabac.rs .
Сва заинтересована, правна и физичка лица, могу да изврше увид у урбанистички пројекат, као и да у току трајања јавне презентације  доставе своје примедбе и сугестије  у писаном облику Одељењу за урбанизам Градске управе града Шапца, преко јединственог шалтера Градске управе, Улица Господар Јевремова бр.6.
ОДЕЉЕЊЕ ЗА УРБАНИЗАМ

ГРАДСКЕ УПРАВЕ ГРАДА ШАПЦА
